**Eturauhasen magneettitutkimus**

Sinulle on varattu aika magneettitutkimukseen. Ole hyvä ja täytä Magneettitutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi). Saat tekstiviestillä linkin sähköiseen esitietokyselyyn 7 vrk ennen tutkimusta. Jos sinulla ei ole mahdollisuutta täyttää kyselyä sähköisesti, niin voit täyttää paperisen lomakkeen (sivu 3) ja tuoda sen mukanasi tutkimukseen. Lomakkeessa on myös yhteystiedot, mikäli sinulla on kysyttävää.

## Tutkimukseen valmistautuminen kotona

**Käy apteekissa**

Peräsuolessa oleva kaasu ja kaasupitoinen uloste häiritsevät kuvien tulkintaa, minkä vuoksi tarvitaan suolen tyhjennys. Osta apteekista ilman reseptiä saatava Toilax yhdistelmäpakkaus, joka sisältää 4 tablettia ja pienoisperäruiskeen.

**Tutkimusta edeltävänä** **päivänä**

Ota aamulla 2 tablettia ja illalla toiset 2 tablettia kylmän nesteen kanssa.

**Tutkimuspäivänä**

3-4 tuntia ennen tutkimusta, **laita pienoisperäruiske** pakkauksen ohjeen mukaan peräsuoleen, jotta suoli tyhjenee. **Jos tutkimusaikasi on** **aamulla tai jos tulet kaukaa**, laita peräruiske sairaalassa noin tuntia ennen tutkimusaikaa.

Tutkimusta varten ole **syömättä ja juomatta neljä (4) tuntia ennen kuvausta**. Lääkkeet voit ottaa pienen nestemäärän kanssa.

Korut ja lävistykset on poistettavatutkimuksen ajaksi, teethän tämän jo etukäteen. Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

**Tutkimukseen valmistautuminen sairaalassa**

Magneettiosastolla metallia sisältävät vaatteet on riisuttava. Tarvittaessa sinulle annetaan sairaalan vaatteet. Arvoesineitä varten on lukollinen kaappi. **Jos suoli ei ole tyhjentynyt**, kerro siitä hoitajille. Sinulle voidaan tarvittaessa laittaa hetkeksi pieni putki peräsuoleen ennen tutkimuksen aloitusta. Jos joudut odottelemaan tutkimukseen pääsyä, voit käveleskellä, niin sekin auttaa vähentämään ilmaa peräsuolessa. Sinulle voidaan laittaa verisuoneen kanyyli, jonka kautta ruiskutetaan kuvauksen aikana tehosteainetta

## Tutkimus

Magneettitutkimuksessa (magnetic resonance imaging = MRI) kuva muodostuu magneettikentän ja radioaaltojen avulla. Röntgensäteitä ei käytetä. Tutkimus on kivuton, eikä sillä ole todettu olevan haittavaikutuksia. Magneettitutkimuslaite on molemmista päistä avoin, valaistu ja hyvin tuuletettu tunneli (sisähalkaisija 70 cm ja pituus 150-170c m). Tutkimuksen aikana sinulla on merkinanto- ja puheyhteys tutkimusta tekevään hoitajaan.

Tutkimus kestää valmisteluineen tutkimuksen laajuuden mukaan noin 30–60 min. Tutkimuksen aikana makaat selälläsi kuvaustunnelissa. Vatsasi päälle asetetaan radiotaajuuslähetin (kela). Asento pyritään saamaan mahdollisimman mukavaksi. Tutkimuksen onnistuminen edellyttää paikoillaan pysymistä. Tutkimuksen aikana kuuluu voimakasta ääntä, minkä vuoksi sinulle annetaan kuulosuojaimet. Sinulla on mahdollisuus kuunnella radiota.

Tutkimuksen aikana sinulle voidaan antaa laskimoon magneettitehosteainetta (Gadolinium) kudosten erottelukyvyn parantamiseksi. Tehosteaine ei sisällä jodia. Tehosteaine poistuu elimistöstä munuaisten kautta virtsaan.

Magneettilaitteella kuvataan myös päivystyspotilaita, mikä saattaa aiheuttaa muutoksia aikatauluumme. Varaathan riittävästi aikaa tutkimukseen.

## Tutkimuksen jälkeen huomioitavaa

Tutkimus ei vaadi jälkihoitoa. Mikäli tehosteainetta on laitettu, pistopaikka tarkistetaan ennen poislähtöäsi. Tutkimuksen tuloksesta tiedottaa hoitava lääkäri**.**

## Yhteystiedot

**OYS, Avohoitotalo, G kuvantaminen**

Osoite: Oulun yliopistollinen sairaala OYS, Kiviharjuntie 9

Sisäänkäynti: Avohoitotalo ovi G, R-kerros.

Lisätietoa tutkimuksesta saat arkisin klo 8.00 - 15.00 puh. 040 581 1728.

# Magneettitutkimuksen esitietolomake

Vaikka magneettikuvaus on turvallinen kuvantamismenetelmä, niin tietyt metalli- ja vierasesineet saattavat kuitenkin aiheuttaa häiriöitä kuviin, aiheuttaa vaaratilanteen kuvauksen aikana tai rikkoutua kuvauslaitteen voimakkaassa magneettikentässä.

Ole hyvä ja täytä Magneettitutkimuksen esitietokysely sähköisesti [OmaOYS-palvelussa](https://omaoys.fi/?now=Wed%20May%2011%2011%3A32%3A45%202022&requestURL=https%3A%2F%2Fomaoys.fi%2FShibboleth.sso%2FSLO%2FPOST&errorType=opensaml%3A%3ABindingException&errorText=Invalid%20HTTP%20method%20(GET).&1=GET&eventType=Logout)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Jos saattaja tulee mukaan tutkimushuoneeseen, hänen on huomioitava samat turvallisuustekijät.

|  |
| --- |
| Suku- ja etunimet |
| Henkilötunnus | Pituus | Paino |

**Lääkärin vastaanotto- tai soittoaika tutkimustulosten kuulemista varten** \_\_\_\_\_\_\_\_\_\_\_\_\_\_\_\_\_\_\_\_

  **pvm/klo**

**Ota yhteyttä puh. (08) 315 2497, jos vastaat kyllä johonkin seuraavista kysymyksistä**

Kyllä \_\_\_ Ei\_\_\_ Sydämentahdistin, hermostimulaattori tai sisäkorvaistute

Kyllä \_\_\_ Ei\_\_\_ Lääkeainepumppu (insuliinipumppu, kipupumppu jne.)

Kyllä \_\_\_ Ei\_\_\_ Muita elektronisia laitteita tai poistetun laitteen johtoja

Kyllä \_\_\_ Ei\_\_\_ Metallisiruja, hauleja tai luoteja

Kyllä \_\_\_ Ei\_\_\_ Oletko raskaana?

Kyllä \_\_\_ Ei\_\_\_ Häiritsevää ahtaan paikan kammoa?

Kyllä \_\_\_ Ei\_\_\_ Käytkö dialyysissä?

**Vastaa myös seuraaviin kysymyksiin (ei tarvitse ottaa yhteyttä)**

Kyllä \_\_\_ Ei\_\_\_ Nivelproteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita proteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Tukilevyjä tai –ruuveja; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Keinotekoinen sydänläppä

Kyllä \_\_\_ Ei\_\_\_ Välikorvaproteesi

Kyllä \_\_\_ Ei\_\_\_ Verisuoniproteeseja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Stenttejä; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Shuntteja

Kyllä \_\_\_ Ei\_\_\_ Laskimoportteja tai muita katetreja

Kyllä \_\_\_ Ei\_\_\_ Leikkausklipsejä tai koileja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita vierasesineitä; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Verensokerisensori (poistettava tutkimuksen ajaksi)

Kyllä \_\_\_ Ei\_\_\_ Insuliinipumppu (poistettava tutkimuksen ajaksi)

Kyllä \_\_\_ Ei\_\_\_ Lääkelaastari (poistettava tutkimuksen ajaksi)

Kyllä \_\_\_ Ei\_\_\_ Kuulolaite (poistettava tutkimuksen ajaksi)

Kyllä \_\_\_ Ei\_\_\_ Lävistyksiä, koruja esim. ripsikoru (poistettava tutkimuksen ajaksi)

Kyllä \_\_\_ Ei\_\_\_ Ehkäisykierukka tai sterilisaatioklipsit

Kyllä \_\_\_ Ei\_\_\_ Tatuointeja tai kestopigmentointeja, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Munuaisten vajaatoimintaa (ei ole este tehosteaineen käytölle)

**Tarkentavia tietoja esim. leikkausten ajankohta ja paikka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lomakkeen täyttäjän allekirjoitus ja päiväys:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**